22.6.2023
RO
Jurnalul Oficial al Uniunii Europene
C 220/11
SALUTĂ INTENȚIA COMISIEI ȘI ÎNCURAJEAZĂ STATELE MEMBRE SĂ ÎNTREPRINDĂ URMĂTOARELE ACȚIUNI: 14.
Să ia în considerare riscul dezvoltării rezistenței la antimicrobiene de uz uman sau veterinar generat de utilizarea produselor de protecție a plantelor sau a produselor biocide, pe baza unor cercetări și dovezi științifice, în cadrul evaluării siguranței și al procesului decizional privind aceste produse și revizuind deciziile, după caz, dacă apar noi dovezi.
Dacă este necesar, ar trebui puse în aplicare condiții sau restricții de utilizare adecvate pentru produsele în cauză.
E.
Obiective recomandate pentru consumul de antimicrobiene și rezistența la antimicrobiene
INVITĂ STATELE MEMBRE: 15.
Să ia măsuri adecvate la nivel național menite să asigure că, până în 2030, consumul total de antibiotice la oameni [în doză zilnică definită (DDD) la 1 000 de locuitori pe zi], în sectorul extraspitalicesc și în cel spitalicesc combinate, inclusiv în unitățile de îngrijire pe termen lung și în cadrul îngrijirii la domiciliu, se reduce cu 20 % în Uniune față de anul de referință 2019. 16.
Să ia măsuri adecvate la nivel național menite să asigure că, până în 2030, cel puțin 65 % din consumul total de antibiotice la oameni aparține grupului de antibiotice „Access”, astfel cum este definit în clasificarea AWaRe a OMS (64). 17.
Să ia măsuri adecvate la nivel național menite să asigure că, până în 2030, incidența totală a infecțiilor sangvine cu Staphylococcus aureus rezistent la meticilină (MRSA) (număr de cazuri la 100 000 de locuitori) se reduce cu 15 % în UE, comparativ cu anul de referință 2019. 18.
Să ia măsuri adecvate la nivel național menite să asigure că, până în 2030, incidența totală a infecțiilor sangvine cu Escherichia coli rezistentă la cefalosporine de a treia generație (număr de cazuri la 100 000 de locuitori) se reduce cu 10 % în UE, comparativ cu anul de referință 2019. 19.
Să ia măsuri adecvate la nivel național menite să asigure că, până în 2030, incidența totală a infecțiilor sangvine cu Klebsiella pneumoniae rezistentă la carbapeneme (număr de cazuri la 100 000 de locuitori) se reduce cu 5 % în UE, comparativ cu anul de referință 2019.
Contribuțiile individuale recomandate statelor membre pentru atingerea acestor obiective ale Uniunii sunt prezentate în anexa la prezenta recomandare. 20.
Să stabilească indicatori și să facă schimb de bune practici privind utilizarea acestora, care să sprijine atingerea obiectivelor recomandate, precum și a obiectivelor privind alte aspecte legate de RAM, cum ar fi prevenirea și controlul infecțiilor, promovarea utilizării adecvate a antimicrobienelor, practicile de prescriere și formarea.
SALUTĂ INTENȚIA COMISIEI ȘI ÎNCURAJEAZĂ STATELE MEMBRE SĂ ÎNTREPRINDĂ URMĂTOARELE ACȚIUNI: 21.
Să pună în aplicare măsuri adecvate pentru a contribui la îndeplinirea obiectivului prevăzut în Strategia „De la fermă la consumator” și în Planul de acțiune privind reducerea la zero a poluării de reducere cu 50 % a vânzărilor totale ale UE de substanțe antimicrobiene utilizate pentru animale de fermă și pentru acvacultură până în 2030.
F.
Conștientizare, educație și formare
ÎNCURAJEAZĂ STATELE MEMBRE: 22.
Să se asigure, în cooperare cu instituțiile de învățământ superior și profesional, precum și cu părțile interesate, și utilizând cunoștințele din domeniile pedagogic și comportamental, că programele naționale de învățământ și programele de educație continuă în domenii precum medicina, asistența medicală, studiile de moașă, farmacia, stomatologia, medicina veterinară, agricultura și agronomia, știința mediului și ecologia includ cursuri obligatorii de formare și de competențe la nivel transsectorial în ceea ce privește RAM, prevenirea și controlul infecțiilor, riscurile de mediu, biosecuritatea și promovarea utilizării adecvate a antimicrobienelor, inclusiv utilizarea prudentă a antimicro­ bienelor, după caz.
(64) https://www.who.int/publications/i/item/2021-aware-classification.